*Anexa nr. 7*

**Unele particularități suplimentare**

**privind estimarea propunerilor de buget pentru instituțiile/autoritățile**

**din domeniul protecției sociale**

Estimarea veniturilor și cheltuielilor din resursele generale și resursele colectate în procesul elaborării propunerilor de buget pentru anul 2026 și estimărilor pentru anii 2027-2028 se va efectua și confirma prin calcule conform formularelor/tabelelor.

Ministerul Muncii și Protecției Sociale va generaliza și completa formularele respective (la nivel de activitate) după prezentarea de către instituțiile subordonate a informației conform formularelor stabilite pentru acestea. În scopul confirmării/justificării cheltuielilor, formularele generalizatoare urmează a fi prezentate Ministerului Finanțelor.

Justificarea veniturilor colectate se va efectua de către instituții/autorități conform surselor de venituri. Estimarea veniturilor colectate se va efectua pentru fiecare program/subprogram cu prezentarea informației totalizatoare. Veniturile din granturi se vor prognoza reieșind din contractele existente, care vor fi în vigoare în anul 2026, precum și din acorduri noi, care vor fi incluse pe parcursul anilor 2027-2028. Veniturile din donații și sponsorizări se vor prognoza reieșind din volumul veniturilor efective acumulate în anii precedenți, actualizat la situația estimată.

Adițional, la elaborarea propunerilor de buget pentru anul 2026 și estimările pentru anii 2027-2028 Ministerul Muncii și Protecției Sociale urmează să prezinte, inclusiv în format Excel informația conform Tabelelor nr.1-9.

Alăturat, măsurile incluse în Planul de creștere al Republicii Moldova pentru anii 2025-2027, aprobate prin Hotărârea Guvernului nr. 260/2025, urmează a fi prezentate detaliat pe linii bugetare,

până la nivel de clasificație economică K4.